title: Регламент за изпълнение (ЕС) № 1404/2013 на Комисията от 20 декември 2013 година относно разрешаването на препарат от ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), като фуражна добавка за прасета за угояване (притежател на разрешителното BASF SE)  текст от значение за ЕИП

text:
               21.12.2013

               BG

               Официален вестник на Европейския съюз

               L 349/88

         РЕГЛАМЕНТ ЗА ИЗПЪЛНЕНИЕ (ЕС) № 1404/2013 НА КОМИСИЯТА
   от 20 декември 2013 година
   относно разрешаването на препарат от ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), като фуражна добавка за прасета за угояване (притежател на разрешителното BASF SE)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда възможността за издаване на разрешително за добавките, които се използват при храненето на животните, и се уреждат основанията и процедурите за издаване на разрешително.

               (2)

               В съответствие с член 7 от Регламент (ЕО) № 1831/2003 беше подадено заявление за разрешаване на нов вид употреба на препарат от ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404). Към посоченото заявление са приложени данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Заявлението е за разрешаването на нов вид употреба на препарат от ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), като фуражна добавка за прасета за угояване, която следва да бъде включена в категорията „зоотехнически добавки“.

               (4)

               С Регламент (ЕО) № 271/2009 на Комисията (2) употребата на посочения препарат бе разрешена за срок от десет години за отбити прасенца, пилета за угояване, кокошки носачки, пуйки за угояване и патици за угояване, а с Регламент за изпълнение (ЕС) № 1068/2011 на Комисията (3) — за пилета, отглеждани за кокошки носачки, пуйки за разплод, пуйки, отглеждани за разплод, други дребни видове птици (с изключение на патици за угояване) и декоративни птици.

               (5)

               В становището си от 18 юни 2013 г. (4) Европейският орган за безопасност на храните („Органът“) потвърди своите предишни заключения, че при предложените условия на употреба препаратът от ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), не оказва неблагоприятно въздействие върху здравето на животните, здравето на хората или върху околната среда. Органът заключи, че той може да бъде ефикасен при прасета за угояване. Според ЕОБХ не са необходими специални изисквания за мониторинг след пускането на пазара. Органът също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (6)

               Оценката на препарата от ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), показва, че са изпълнени условията за предоставяне на разрешително, предвидени в член 5 от Регламент (ЕО) № 1831/2003. Поради това употребата на посочения препарат следва да бъде разрешена съгласно посоченото в приложението към настоящия регламент.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който спада към категорията „зоотехнически добавки“ — функционална група „подобрители, увеличаващи смилаемостта на храната“, се разрешава като добавка при храненето на животните при спазване на определените в приложението условия.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 декември 2013 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  Регламент (ЕО) № 271/2009 на Комисията от 2 април 2009 г. относно разрешително за препарат, който съдържа ендо-1,4-бета-ксиланаза и ендо-1,4-бета-глюканаза, като хранителна добавка за отбити прасенца, пилета за угояване, кокошки носачки, пуйки за угояване и патици за угояване (притежател на разрешителното — BASF SE) (ОВ L 91, 3.4.2009 г., стр. 5).

      (3)  Регламент за изпълнение (ЕС) № 1068/2011 на Комисията от 21 октомври 2011 г. за разрешаване на ензимния препарат от ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), като фуражна добавка за пилета, отглеждани за кокошки носачки, пуйки за разплод, пуйки, отглеждани за разплод, други дребни видове птици (с изключение на патици за угояване) и декоративни птици (притежател на разрешителното BASF SE) (ОВ L 277, 22.10.2011 г., стр. 11).

      (4)  Бюлетин на ЕОБХ (EFSA Journal), 2013 г.; 11(7):3285.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, аналитичен метод

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Изтичане на срока на разрешителното

                  Единици за активност/kg пълноценен фураж със съдържание на влага 12 %

                     Категория „зоотехнически добавки“. Функционална група: „подобрители, увеличаващи смилаемостта на храната“

                  4а7

                  BASF SE

                  ендо-1,4-бета-ксиланаза
                  ЕC 3.2.1.8
                  ендо-1,4-бета-глюканаза
                  ЕC 3.2.1.4

                     Състав на добавката

                  Препарат от ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), с минимална активност:
                  5 600 TXU (1) и 2 500 TGU (2)/g
                  в твърдо и течно състояние.

                     Характеристика на активното вещество

                  ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404).

                     Аналитичен метод
                      (3)

                  За количествено определяне на активността на ендо-1,4-бета-ксиланаза:
                  вискозиметричен метод, основаващ се на намаляване на вискозитета под въздействието на ендо-1,4-бета-ксиланаза върху съдържащия ксилан субстрат (пшеничен арабиноксилан) при pH 3,5 и температура 55 °C.
                  За количествено определяне на активността на ендо-1,4-бета-глюканаза:
                  вискозиметричен метод, основаващ се на намаляване на вискозитета под въздействието на ендо-1,4-бета-глюканаза върху съдържащия глюкан субстрат (ечемичен бета-глюкан) при pH 3,5 и температура 40 °C.

                  Прасета за угояване

                  —

                  560TXU
                  250TGU

                  —

                              1.

                              В упътването за употреба на добавката и премикса да се посочат условията на съхранение и устойчивостта при гранулиране.

                              2.

                              Препоръчителни дози за килограм пълноценен фураж: 560-840 TXU/250-375 TGU.

                              3.

                              Мерки за безопасност: носене на средства за дихателна защита, предпазни очила и ръкавици по време на работа.

                  12 януари 2024 г.

         (1)  1 TXU е количеството ензим, което освобождава 5 микромола редуциращи захари (ксилозни еквиваленти) от пшеничен арабиноксилан на минута при pH 3,5 и температура 55 °C.

         (2)  1 TGU е количеството ензим, което освобождава 1 микромол редуциращи захари (глюкозни еквиваленти) от ечемичен бета-глюкан на минута при рН 3,5 и температура 40 °С.

         (3)  Подробна информация за аналитичните методи може да бъде намерена на следния интернет адрес на референтната лаборатория:
      http://irmm.jrc.ec.europa.eu/EURLs/EURL_feed_additives/Pages/index.aspx.


title: Регламент за изпълнение (ЕС) 2015/712 на Комисията от 28 април 2015 година за изменение на Регламент (ЕС) № 103/2012 относно класирането на някои стоки в Комбинираната номенклатура

text:
               5.5.2015

               BG

               Официален вестник на Европейския съюз

               L 114/1

         РЕГЛАМЕНТ ЗА ИЗПЪЛНЕНИЕ (ЕС) 2015/712 НА КОМИСИЯТА
   от 28 април 2015 година
   за изменение на Регламент (ЕС) № 103/2012 относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С Регламент (ЕС) № 953/2013 на Съвета (2) беше изменено приложение I към Регламент (ЕИО) № 2658/87 и кодовете по КН 8528 59 10, 8528 59 40 и 8528 59 80 бяха заменени с кодове по КН 8528 59 20, 8528 59 31, 8528 59 39 и 8528 59 70.

               (2)

               Регламент за изпълнение (ЕС) № 103/2012 на Комисията (3) относно класирането на стоки, приет, за да се осигури еднаквото прилагане на Комбинираната номенклатура, установена с Регламент (ЕИО) № 2658/87, се позовава на кодове по КН, които вече не съществуват. Поради това въпросният регламент следва да бъде изменен, за да се вземат предвид подходящите кодове по КН, които са в сила.

               (3)

               Комитетът по Митническия кодекс не е изразил становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент за изпълнение (ЕС) № 103/2012 се заменя с текста от приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 април 2015 година.

            За Комисията,

            от името на председателя,

         Heinz ZOUREK

            Генерален директор на генерална дирекция „Данъчно облагане и митнически съюз“

      (1)  ОВ L 256, 7.9.1987 г., стр. 1.

      (2)  Регламент (ЕС) № 953/2013 на Съвета от 26 септември 2013 г. за изменение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа (ОВ L 263, 5.10.2013 г., стр. 4).

      (3)  Регламент за изпълнение (ЕС) № 103/2012 на Комисията от 7 февруари 2012 г. относно класирането на някои стоки в Комбинираната номенклатура (ОВ L 36, 9.2.2012 г., стр. 17).

      ПРИЛОЖЕНИЕ

            „ПРИЛОЖЕНИЕ

                        Описание на стоките

                        Класиране
                        (код по КН)

                        Основания

                        (1)

                        (2)

                        (3)

                        Несглобен модулен екранен панел (т. нар. „светодиодна стена“), включващ няколко модула, представляващи плочи, като всеки модул е с размери приблизително 38 × 38 × 9 cm.
                        Всеки модул съдържа червени, зелени и сини светодиоди и е с разделителна способност 16 × 16 пиксела, стъпка между точките 24 mm, яркост 2 000  cd/m2 и честота на обновяване над 300 Hz. Той съдържа също така управляваща електроника.
                        Панелът е представен заедно с обработваща система, която включва:

                                    —

                                    видеопроцесор, на който се подават различни входни сигнали (като например немодулиран пълен видеосигнал (CVBS), Y/C, YUV/RGB, (HD-)SDI или DVI) и който позволява привеждане на размера на изображението/видеоматериала към размера на екранния панел,

                                    —

                                    процесор за обработка на сигнали, позволяващ адаптирането на входния сигнал към екранния панел.

                              Обработеният сигнал се подава от процесора за обработка на сигнали към разпределител на данни по влакнестооптични кабели. Разпределителят на данни на свой ред изпраща данните към различните модули на екранния панел.
                        Панелът е представен като подходящ за използване при спортни или развлекателни мероприятия, за надписи в търговията на дребно и др., но като неподходящ за наблюдение отблизо.

                        8528 59 39

                        Класирането се определя от общи правила 1, 2, буква а) и 6 за тълкуване на Комбинираната номенклатура и от текста на кодове по КН 8528 , 8528 59  и 8528 59 39 .
                        Като се има предвид, че панелът може да извежда видеоизображения, той не може да се разглежда като електрическо устройство за целите на сигнализацията чрез визуална индикация. Следователно се изключва класиране в позиция 8531  като оповестително табло.
                        Предвид обективните му характеристики, като размера на екрана, възможните телевизионни стандарти (CVBS) и режими на извеждане на видеоизображение, стъпка на пикселите, която не е подходяща за наблюдение отблизо, и високата яркост, панелът е предназначен да бъде използван при спортни или развлекателни мероприятия, за надписи в търговията на дребно и др. Следователно се счита, че той не от вида, използван изключително или главно в автоматичните машини за обработка на информация от позиция 8471 . Поради това се изключва и класиране в подпозиция 8528 51 00 .
                        Тъй като панелът може да визуализира сигнали, подавани от автоматична машина за обработка на информация (АМОИ), в достатъчна степен за практическо използване с АМОИ, счита се, че той е с приемливи функционални възможности за извеждане на изображение от сигнали от автоматични машини за обработка на информация.
                        Следователно той трябва да бъде класиран в код по КН 8528 59 39  като други цветни плоски екрани, които могат да извеждат изображение от сигнали от автоматични машини за обработка на информация с приемливо ниво на функционалност.“


title: Регламент за изпълнение (ЕС) № 291/2013 на Комисията от 26 март 2013 година за изменение на Регламент (ЕО) № 872/2004 на Съвета относно по-нататъшни рестриктивни мерки по отношение на Либерия

text:
               27.3.2013

               BG

               Официален вестник на Европейския съюз

               L 87/4

         РЕГЛАМЕНТ ЗА ИЗПЪЛНЕНИЕ (ЕС) № 291/2013 НА КОМИСИЯТА
   от 26 март 2013 година
   за изменение на Регламент (ЕО) № 872/2004 на Съвета относно по-нататъшни рестриктивни мерки по отношение на Либерия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 872/2004 на Съвета относно по-нататъшни рестриктивни мерки по отношение на Либерия (1), и по-специално член 11, буква a) от него,
   като има предвид, че:

               (1)

               В приложение I към Регламент (ЕО) № 872/2004 са изброени физическите и юридическите лица, органите и образуванията, обхванати от замразяването на финансови средства и икономически ресурси съгласно този регламент.

               (2)

               На 21 януари 2013 г. Комитетът по санкциите към Съвета за сигурност на Организацията на обединените нации реши да измени едно вписване в списъка на лицата, групите и образуванията, спрямо които следва да се прилага замразяване на средства и икономически ресурси.

               (3)

               Поради това приложение I към Регламент (ЕО) № 872/2004 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 872/2004 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 март 2013 година.

            За Комисията, от името на председателя,

            началникът на Службата за инструментите на външната политика

      (1)  ОВ L 162, 30.4.2004 г., стр. 32.

      ПРИЛОЖЕНИЕ
      Приложение I към Регламент (ЕО) № 872/2004 се изменя, както следва:
      Вписването „Richard Ammar Chichakli (известен още като Ammar M. Chichakli). Адрес: а) 225 Syracuse Place, Richardson, Texas 75081, САЩ; б) 811 South Central Expressway Suite 210 Richardson, Texas 75080, САЩ. Дата на раждане: 29.3.1959 г. Място на раждане: Сирия. Националност: американец. Допълнителна информация: а) социално-осигурителен номер: 405 41 5342 или 467 79 1065; б) дипломиран счетоводител и дипломиран контрольор по измамите; в) служител на San Air General Trading.“ се заменя със следното:

         „Richard Ammar Chichakli (известен още като a) Ammar M. Chichakli, б) Jehad Almustafa, в) Jehad Almusara, г) Jhad Almustasa). Адрес: a) 225 Syracuse Place, Richardson, Texas 75081, САЩ; б) 811 South Central Expressway Suite 210 Richardson, Texas 75080, САЩ, в) 51 Churchill Ave., Reservoir VIC 3073, Австралия. Дата на раждане: a) 29.3.1959 г., б) 10.7.1967 г.. Място на раждане: a) Сирия, б) Deirazzor, Сирия. Гражданство: САЩ. Паспорт №: 002680351 (Сирийски паспорт, издаден на 25.4.2007 г., изтича на 24.4.2013 г.). Други сведения: a) социално-осигурителен номер: 405 41 5342 или 467 79 1065, б) номер на свидетелство за правоуправление 099711346, издадено от the State of Victoria, Австралия); в) дипломиран счетоводител и дипломиран контрольор по измамите, г) служител на San Air General Trading. Дата на определянето, посочена в член 6, буква б): 30.11.2005 г.“